《松门阻风望庐山有怀李白》
宋代·郭祥正

北风阻船泊湖漘，北望庐阜青无痕。晴云自舒仍自卷，白龙欲无犹宛转。

秋空漠漠秋气浅，碧天蘸水如刀剪。篙师畏浪不敢行，却忆李白骑长鲸。

倒回玉鞭击鲸尾，锦袍溅雪洪涛里。霓光溢目精神閒，终日高歌去复还。

飞流直下三千尺，风吹银汉落人间。天送醇醪倾北斗，群仙吹箫龙凤吼。

李白一饮还一醉，醉来岂知生死累。倏然却返玉皇家，不骑鲸鱼驾鸾车。

留连自摘蟠桃花，嚼花吐津染朝霞。不信如今三百载，顽鲸骇浪空相待。

作者简介：郭祥正（1035～1113）北宋诗人。字功父，一作功甫，自号谢公山人、醉引居士、净空居士、漳南浪士等。当涂（今属安徽）人。皇祐五年进士，历官秘书阁校理、太子中舍、汀州通判、朝请大夫等，虽仕于朝，不营一金，所到之处，多有政声。一生写诗1400余首，著有《青山集》30卷。他的诗风纵横奔放，酷似李白。